### Beslutning

Godkendt.

### Sagsfremstilling

## Resume og sagens baggrund

Økonomistaben fremlægger regnskab 2021 for Teknik- og Miljøudvalgets område med bemærkninger. Det samlede regnskab samt indstilling om overførsler fra 2021 til 2022 behandles i Økonomiudvalget og Kommunalbestyrelsen i særskilte sager.

## Indstillinger

Direktøren indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

På udvalgets område viser regnskab 2021 et merforbrug på -13,8 mio. kr. i forhold til det oprindelige budget og et merforbrug på -8,6 mio. kr. i forhold til det korrigerede budget.

Det oprindelige budget var 162,3 mio. kr. og det korrigerede budget var 167,5 mio. kr. Forbruget i 2021 var 176,1 mio. kr.

De største afvigelser mellem korrigeret budget og forbrug er følgende:

*Vej, Ejendom og Affald ekskl. brugerfinansierede områder:*Der er et merforbrug på -13,0 mio. kr. De væsentligste årsager til merforbruget består af:

* *Ejendomsområdet* gik ud af 2021 med et merforbrug på -6,1 mio. kr. Der er en række årsager til merforbruget bl.a. stigende håndværker- og energipriser, efterslæb på bygningsvedligeholdelsen og færre indtægter.
* På *vintertjenesten* er der et merforbrug på -3,9 mio. kr. som skyldes mange udkald til glatførebekæmpelse især i første, men også i sidste del af året.
* *Entreprenørafdelingen* har et merforbrug på -2,4 mio. kr. som forventes afviklet over en 5-årig periode.
* *Ældreboliger* har et merforbrug på -0,4 mio. kr. og det er især på grund af større udgifter til el og varme. Merforbruget vil blive dækket ind i 2022 af beboerne.
* På *Vej og [adresse]* er der i 2021 et merforbrug på -0,3 mio. kr. som fordeler sig på både vejområdet og de grønne områder.

*Plan, Byg og Laurits Ravn er et mindreforbrug på 1,8 mio. kr. som primært består af:

* Et mindreforbrug på *grundvandsområdet* på 1,5 mio. kr. som vedrører opgaver der først forventes udført i 2022.
* *Havneområdet* har et mindreforbrug på 0,9 mio. kr. især som følge af håndværkermangel som har gjort det svært at få udført planlagte vedligeholdelsesopgaver.
* Omvendt har *færgeområdet* et merforbrug på 0,6 mio. kr. primært som følge af færgenedbruddet i sommeren 2021.

*Vej, Ejendom og Affald, brugerfinansierede områder*Der er et samlet merforbrug på de brugerfinansierede områder på -1,3 mio. kr. Det består af:

* *Renovationsområdet* har et merforbrug ved årets udgang på -2,0 mio. kr. som især skyldes øgede udgifter til omvalg af beholdertyper. Derudover er der højere udgifter end forventet til forbrændingsegnet dagrenovation, behandling af plast og metal, samt til drift af genbrugspladser. Dog modsvares disse merudgifter til dels af lavere udgifter til såvel vandafledningsbidrag og farligt affald.
* *Skadedyrsområdet* endte i 2021 med et mindreforbrug på 0,7 mio. kr. som hovedsageligt skyldes, at udgifter til skadedyrsbekæmpelse på kommunale ejendomme fra og med 2021 skal afholdes af ejendomsområdet.

*Teknisk tillægsbevilling*Der blev i løbet af 2021 givet en tillægsbevilling til Teknik- og Miljøudvalget på 3,9 mio. kr. på baggrund af et forventet merforbrug, med henblik på overholdelse af udvalgets bevillingsramme.

## Økonomiske konsekvenser

På udvalgets område viser regnskab 2021 et merforbrug på -13,8 mio. kr. i forhold til det oprindelige budget og et merforbrug på -8,6 mio. kr. i forhold til det korrigerede budget.

### Sagens forløb

03-03-2022 Teknik- og Miljøudvalget
Godkendt.